เรื่องร้องเรียน: มีคนจุดไฟเผาขยะอีกแล้วคะ ควรติดกล้องวงจรปิดและหาตัวคนทำมารับผิดชอบ ถ้ามันลามอีกแบบคราวที่แล้วติดบ้านคนจะทำยังไง ชาวบ้านเดือดร้อนค่ะ
การดำเนินการของเจ้าหน้าที่: สายตรวจเทศกิจตรวจสอบวันที่ 30 มิ.ย. 66 เวลา 10.00 น. ขณะตรวจสอบพบร่องรอยการเผา ได้ประชาสัมพันธ์ประชาชนบริเวณใกล้เคียงให้ช่วยสอดส่อง หากพบเห็นบุคคลใดทำการเผาให้บันทึกภาพไว้เป็นหลักฐาน
ความเห็นของผู้แจ้ง: ให้ประชาชนสอดส่องและถ่ายภาพเป็นหลักฐานไม่ได้หรอกค่ะ เค้าแอบเผาใครจะเห็น การแก้ปัญหาที่ดีที่สุดคือติดกล้องวงจรปิด หาคนทำผิด แล้วจัดหาเจ้าหน้าที่ไปพบตัวคนทำบันทึกความผิดไว้ ทำอีกจับปรับ  ความเสียหายเวลามันเกิดจึ้นแล้วมันเป็นวงกว้างค่ะเวลาเค้าเผา ทั้งมลพิษ และความสุ่มเสี่ยงกับการเกิดอักคีภัย เสียงแรงงานเจ้าหน้าที่ต้องมาดับเพลิงอีก หรือถ้าขยะเค้าล้นมากเกินกว่าจะกำจัดเอง ให้จัดชุดกทม. นัดวันเก็บขยะของชาวบ้านที่มีขยะมากๆชิ้นใหญ่ จะมาเก็บเดือนละครั้งหรืออะไรก็ว่ากันไปค่ะ  อย่าแก้ปัญหาแค่เพียงให้ชาวย้านถ่ายรูปเป็นหลักฐาน บางทีคนที่เค้าอยู่กันมาตรงนั้นก็รู้จักกันกลืนไม่เข้าคายไม่ออก อย่าหยิบกล้องมาถ่ายรูปมันก็ลำบากใจ
พื้นที่: แขวงแสนแสบ เขตมีนบุรี กรุงเทพมหานคร